พระราชกฤษฎีกาจัดตั้งเทศบาลนครสงขลา จังหวัดสงขลา พ.ศ. 2542
พระราชกฤษฎีกา
จัดตั้งเทศบาลนครสงขลา
จังหวัดสงขลา
พ.ศ. ๒๕๔๒
 

ภูมิพลอดุลยเดช
ป.ร.
ให้ไว้ ณ
วันที่ ๗ พฤศจิกายน พ.ศ. ๒๕๔๒
เป็นปีที่
๕๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองสงขลา
จังหวัดสงขลา เป็นเทศบาลนครสงขลา จังหวัดสงขลา

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาล
พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีกาจัดตั้งเทศบาลนครสงขลา จังหวัดสงขลา พ.ศ. ๒๕๔๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้เปลี่ยนแปลงฐานะเทศบาลเมืองสงขลา จังหวัดสงขลา
เป็นเทศบาลนครมีชื่อว่า เทศบาลนครสงขลา จังหวัดสงขลา

มาตรา ๔ ให้กำหนดเขตเทศบาลนครสงขลา จังหวัดสงขลา
ไว้ดังนี้
หลักเขตที่ ๑ ตั้งอยู่บนแนวสันเขื่อนกันคลื่น ฟากเหนือ
ที่จุดซึ่งอยู่เหนือสุดของแหลมป่าสน
ด้านเหนือ
จากหลักเขตที่ ๑ เป็นเส้นเลียบแนวสันเขื่อนกันคลื่น ฟากเหนือ
ไปทางทิศตะวันออกเฉียงเหนือ ถึงหลักเขตที่ ๒
ซึ่งตั้งอยู่ที่จุดซึ่งแนวสันเขื่อนกันคลื่น ฟากเหนือ บรรจบกับเขตตำบลบ่อยาง
ด้านตะวันออก
จากหลักเขตที่ ๒ เป็นเส้นเลียบเขตตำบลบ่อยาง ไปทางทิศตะวันออกเฉียงใต้
ถึงหลักเขตที่ ๓ ซึ่งตั้งอยู่ที่ปากคลองสำโรง ฝั่งเหนือ
ด้านใต้
จากหลักเขตที่ ๓ เป็นเส้นเลียบริมคลองสำโรง ฝั่งเหนือ
ไปทางทิศตะวันตกเฉียงใต้ และทิศตะวันตกเฉียงเหนือ ถึงหลักเขตที่ ๔
ซึ่งตั้งอยู่ริมคลองสำโรง ฝั่งเหนือ ตามแนวเส้นตั้งฉากกับถนนราษฎร์อุทิศ ๑
ที่จุดซึ่งอยู่ห่างจากถนนราษฎร์อุทิศ ๑ บรรจบกับถนนเตาหลวง ไปทางทิศตะวันออกเฉียงใต้
ตามแนวถนนราษฎร์อุทิศ ๑ เป็นระยะ ๑๐๐ เมตร
จากหลักเขตที่ ๔ เป็นเส้นตรงไปทางทิศตะวันตก เป็นระยะ ๙๐๐
เมตร ถึงหลักเขตที่ ๕
ด้านตะวันตก
จากหลักเขตที่ ๕ เป็นเส้นตรงไปทางทิศตะวันตกเฉียงเหนือ
ถึงหลักเขตที่ ๖ ซึ่งตั้งอยู่ที่จุดซึ่งเส้นแบ่งเขตการปกครองระหว่างตำบลบ่อยางกับตำบลเขารูปช้าง
อำเภอเมืองสงขลา จังหวัดสงขลา บรรจบกับเส้นแบ่งเขตการปกครองระหว่างอำเภอเมืองสงขลา
กับอำเภอสิงหนคร จังหวัดสงขลา
จากหลักเขตที่ ๖ เป็นเส้นเลียบเส้นแบ่งเขตการปกครองระหว่างอำเภอเมืองสงขลากับอำเภอสิงหนคร
จังหวัดสงขลา ไปทางทิศเหนือ ถึงหลักเขตที่ ๗ ซึ่งตั้งอยู่บนเส้นแบ่งเขตการปกครองระหว่างอำเภอเมืองสงขลากับอำเภอสิงหนคร
จังหวัดสงขลา ตามแนวเส้นตรงที่ลากจากแนวสันเขื่อนกันคลื่น ฟากเหนือ ไปทางทิศตะวันตกเฉียงใต้
จากหลักเขตที่ ๗ เป็นเส้นตรงไปทางทิศตะวันออกเฉียงเหนือ จนบรรจบกับหลักเขตที่
๑
ดังปรากฏตามแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตตามสมควร

มาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ชวน หลีกภัย
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกาจัดตั้งเทศบาลนครสงขลา จังหวัดสงขลา พ.ศ. ๒๕๔๒

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากเทศบาลเมืองสงขลา จังหวัดสงขลา มีสภาพความเจริญเติบโตทางเศรษฐกิจและสังคมเพิ่มขึ้น
สมควรเปลี่ยนแปลงฐานะเป็นเทศบาลนครสงขลา จังหวัดสงขลา จึงจำเป็นต้องตราพระราชกฤษฎีกานี้



















ภคินี/พิมพ์
๒๔ ธันวาคม ๒๕๔๔

ปิติวรรณ/ปรับปรุง
๑๐ เมษายน ๒๕๖๓

อรญา/ตรวจ
๙ มิถุนายน ๒๕๖๓

[๑] ราชกิจจานุเบกษา
เล่ม ๑๑๖/ตอนที่ ๑๑๐ ก/หน้า ๒๒/๑๐ พฤศจิกายน ๒๕๔๒